हार्दिक, रोहित और सूर्यकुमार बेंगलुरु में एशिया कप की तैयारी करेंगे
ndia Vs Ireland 2023 Squad List - Who Will Be Indian Team Captain ? आयरलैंड के खिलाफ 3 मैचों की टी-20 सीरीज के लिए टीम इंडिया की कमान नया कप्तान संभाल सकता है। रोहित शर्मा, विराट कोहली और रवींद्र जडेजा जैसे सीनियर खिलाड़ियों इस दौरे पर आराम मिलेगा।
आयरलैंड के खिलाफ 18 अगस्त से शुरू हो रही टी-20 सीरीज के लिए टीम इंडिया की कमान नया कप्तान संभाल सकता है। तेज गेंदबाज जसप्रीत बुमराह इस दौरे की टीम में शामिल हुए तो उन्हें कप्तानी मिल सकती है।
खेल वेबसाइट क्रिक बज की रिपोर्ट के मुताबिक, सीनियर खिलाड़ियों को आयरलैंड दौरे से आराम मिलेगा। वहीं लिमिटेड ओवर्स टीम के उप कप्तान हार्दिक पंड्या और टी-20 स्पेशलिस्ट सूर्यकुमार यादव प्रमुख खिलाड़ियों के साथ बेंगलुरु में एशिया कप की तैयारी करेंगे।
आयरलैंड में होने हैं 3 टी-20 मैच, बुमराह ने बॉलिंग प्रैक्टिस शुरू की
तेज गेंदबाज जसप्रीत बुमराह ने बेंगलुरु स्थित नेशनल क्रिकेट एकेडमी में बॉलिंग करना शुरू कर दी है। वह पिछले कुछ समय से फुल-फ्लो में बॉलिंग कर रहे हैं। आयरलैंड के खिलाफ टीम इंडिया 3 टी-20 ही खेलेगी, जहां बुमराह को एक मैच में 4 ही ओवर बॉलिंग करनी होगी। कम ओवर फेंकने से बुमराह पर बॉलिंग का ज्यादा दबाव नहीं होगा। ऐसे में वह एशिया कप और वनडे वर्ल्ड कप के लिए भी तैयार हो सकेंगे।
आयरलैंड में भारत को 18, 20 और 23 अगस्त को 3 टी-20 खेलने हैं। अगर आयरलैंड दौरे पर बुमराह को मौका मिला तो बाकी सीनियर खिलाड़ियों की गैरमौजूदगी में उन्हें कप्तानी भी सौंपी जा सकती है।
बुमराह ने भारत के लिए एक टेस्ट में इंग्लैंड के खिलाफ कप्तानी की है। ये मुकाबला पिछले साल जुलाई में खेला गया, जिसमें भारत को हार मिली थी।
खबर में आगे बढ़ने से पहले इस पोल में अपनी राय देते चलिए...
सभी खिलाड़ियों के साथ तैयारी करना चाहते हैं द्रविड़
रिपोर्ट के मुताबिक, बेंगलुरु में एशिया कप की तैयारी का कैम्प 24 और 25 अगस्त को लगेगा। हेड कोच राहुल द्रविड़ ने इस कैम्प में टीम के सभी खिलाड़ियों के शामिल होने की मांग की है, क्योंकि वनडे वर्ल्ड कप की तैयारी इसी टूर्नामेंट से पुख्ता की जा सकती है। इस सिचुएशन में रोहित शर्मा, विराट कोहली और रवींद्र जडेजा जैसे सीनियर खिलाड़ियों के साथ हार्दिक पंड्या भी कैम्प का हिस्सा होंगे।
वेस्टइंडीज के खिलाफ टी-20 सीरीज के लिए उप कप्तान बनाए गए सूर्यकुमार यादव भी एशिया कप के कैम्प में शामिल हो सकते हैं, क्योंकि उन्हें मिडिल ऑर्डर बैटर श्रेयस अय्यर की गैरमौजूदगी में वनडे स्क्वॉड में लगातार जगह दी जा रही है। इस कैम्प से तेज गेंदबाज जसप्रीत बुमराह को छूट मिल सकती है।
बेंगलुरु में कैम्प के बाद श्रीलंका जाएगी भारतीय टीम 
द्रविड़ के साथ बाकी कोचिंग स्टाफ को आयरलैंड दौरे से आराम दिया गया है, ताकि वे एशिया कप और वर्ल्ड कप की तैयारी अच्छे से कर सकें। बेंगलुरु में 24 और 25 अगस्त को 2 दिन का ट्रेनिंग कैम्प लग सकता है। कैम्प के बाद टीम इंडिया एशिया कप खेलने के लिए श्रीलंका रवाना हो जाएगी।
एशिया कप में भारत का पहला मैच 2 सितंबर को पाकिस्तान के खिलाफ होगा। अगर टीम फाइनल में पहुंची तो उन्हें यहां 6 मैच खेलने होंगे। टूर्नामेंट 17 सिंतबर तक चलेगा। इसके बाद भारत में ही टीम ऑस्ट्रेलिया के खिलाफ 3 वनडे खेलेगी। 27 सितंबर को तीसरे वनडे के बाद 29 सितंबर से वर्ल्ड कप के वॉर्म-अप मैच भी शुरू हो जाएंगे।
BCCI ने मार्च तक का होम कैलेंडर जारी किया
भारत के होम कैलेंडर की शुरुआत सितंबर में ऑस्ट्रेलिया के भारत दौरे से होगी। यह सीरीज 22 सिंतबर से शुरू होगी। टीम इंडिया वर्ल्ड कप से पहले अपने घर में ऑस्ट्रेलिया से 3 वनडे मैच खेलेगी। वर्ल्ड कप के बाद 23 नवंबर से 5 टी-20 मैचों की सीरीज शुरू होगी। इस सीरीज के बाद अफगानिस्तान और इंग्लैंड की टीमें जनवरी-फरवरी में भारतीय दौरे पर आएंगी। पढ़ें पूरी खबर... 
सैमसन-ईशान में भारत का विकेटकीपर कौन
टीम इंडिया ने वेस्टइंडीज के खिलाफ टेस्ट सीरीज जीत ली है। अब भारत को 27 जुलाई से वनडे सीरीज खेलनी है। 3 मैचों की इस सीरीज में कप्तान रोहित शर्मा और कोच राहुल द्रविड़ के सामने कई सवाल है। इनमें एक सवाल है, विकेटकीपर बैटर के रूप में संजू सैमसन को खिलाएं या ईशान किशन को? पढ़ें पूरी खबर...